અમદાવાદ: રિઝર્વ બેન્ક ઓફ ઈન્ડિયાએ બેન્કમાં રૂ. ૫૦૦ અને રૂ. ૧૦૦૦ની જૂની નોટો બદલવા આવતા સામાન્ય લોકોની હાડમારી ઓછી કરવા એક મહત્ત્વનો નિર્ણય લઈને બેન્કને જરૂરી સૂચનાઓ જારી કરી છે. રિઝર્વ બેન્કે સ્પષ્ટપણે જણાવ્યું છે કે રૂ. ૫૦૦ અને રૂ. ૧૦૦૦ની જૂની નોટો બદલવા માટે બેન્ક પર આવતા લોકોને હવે પોતાના આઈડી પ્રૂફની ઝેરોક્સ નકલ આપવી નહીં પડે. આરબીઆઈએ જણાવ્યું છે કે હવે લોકોને બેન્કમાં માત્ર પોતાનું ઓરિ‌િજનલ આઈડી પ્રૂફ બતાવવું પડશે, પરંતુ અગાઉની જેમ હવે ઝેરોક્સ આપવાની જરૂર રહેશે નહીં.